CELEX: 32009R0378
Language: hr
Date: 2009-05-08 00:00:00
Title: Uredba Komisije (EZ) br. 378/2009 od 8. svibnja 2009. o odobrenju novog korištenja pripravka Bacillus cereus var. toyoi kao dodatka hrani za ženke kunića za rasplod (nositelj odobrenja Rubinum S.A.)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               42
            
         32009R0378
   
               L 116/3
            
            
               SLUŽBENI LIST EUROPSKE UNIJE
            
            
               08.05.2009.
            
         
      UREDBA KOMISIJE (EZ) br. 378/2009
   od 8. svibnja 2009.
   o odobrenju novog korištenja pripravka Bacillus cereus var. toyoi kao dodatka hrani za ženke kunića za rasplod (nositelj odobrenja Rubinum S.A.)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje novog korištenja pripravka od mikroorganizma Bacillus cereus var. toyoi NCIMB 40112/CNCM I-1012 kao dodatka hrani za ženke kunića za rasplod, svrstanog u skupinu dodataka „Zootehnički dodaci”.
            
         
               (4)
            
            
               Korištenje toga pripravka od mikroorganizama trajno je odobreno za prasad do dva mjeseca starosti i krmače Uredbom Komisije (EZ) br. 256/2002 (2), za prasad i tovne svinje Uredbom Komisije (EZ) br. 1453/2004 (3), za tovna goveda Uredbom Komisije (EZ) br. 255/2005 (4), za tovne kuniće i tovne piliće Uredbom Komisije (EZ) br. 1200/2005 (5), za prasad (dva mjeseca) i krmače Uredbom Komisije (EZ) br. 1143/2007 (6) te na 10 godina za tovne pure Uredbom Komisije (EZ) br. 166/2008 (7).
            
         
               (5)
            
            
               Dostavljeni su novi podaci u potporu zahtjevu za odobrenje za ženke kunića za rasplod. Europska agencija za sigurnost hrane (Agencija) zaključila je u mišljenju od 9. prosinca 2008. da pripravak od mikroorganizma Bacillus cereus var. toyoi NCIMB 40112/CNCM I-1012 nema nepovoljni učinak na zdravlje životinja, zdravlje ljudi ili okoliš (8). Sukladno tome mišljenju, korištenje je toga pripravka sigurno za ovu dodatnu kategoriju životinja i znatno pridonosi ukupnoj proizvodnosti i smanjenju smrtnosti mladunčadi kunića tijekom laktacije. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje u hrani za životinje, koje je izradio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena toga pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu treba odobriti korištenje toga pripravka, kako je utvrđeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada skupini dodataka hrani za životinje „Zootehnički dodaci” i funkcionalnoj grupi „Stabilizatori dobre flore”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  SL L 41, 13.2.2002., str. 6.
   
      (3)  SL L 269, 17.8.2004., str. 3.
   
      (4)  SL L 45, 16.2.2005., str. 3.
   
      (5)  SL L 195, 27.7.2005., str. 6.
   
      (6)  SL L 256, 2.10.2007., str. 23.
   
      (7)  SL L 50, 23.2.2008., str. 11.
   
      (8)  The EFSA Journal (2008.) 913, str. 1.-13.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese sa sadržajem vlage od 12 %
            
         
               
                  Skupina zootehničkih dodataka. Funkcionalna grupa: stabilizatori dobre flore
               
            
         
               4b1701
            
            
               Rubinum S.A.
            
            
               
                  Bacillus cereus var. toyoi
               
               NCIMB 40112/CNCM I-1012
            
            
               
                            
                        
                        
                           Sastav dodatka hrani za životinje:
                           Pripravak Bacillus cereus var. toyoi koji sadrži najmanje 1 × 1010 CFU/g dodatka hrani za životinje
                        
                     
                            
                        
                        
                           Karakterizacija aktivne tvari:
                           
                              Bacillus cereus var. toyoi
                           
                           NCIMB 40112/CNCM I-1012
                        
                     
                            
                        
                        
                           Analitička metoda (1):
                           Brojanje: metodom razlijevanja po podlozi uz uporabu triptonskog soja agara uz prethodno zagrijavanje uzoraka hrane za životinje i identifikacijom: gel elektroforeza u pulsirajućem polju (PFGE)
                        
                     
            
               Ženke kunića za rasplod
            
            
               —
            
            
               0,2 × 109
               
            
            
               1 × 109
               
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, vrijeme skladištenja i postojanost pri peletiranju.
                        
                     
                           2.
                        
                        
                           Za zaštitu: prilikom rukovanja koristiti zaštitne naočale i rukavice.
                        
                     
                           3.
                        
                        
                           Može se upotrebljavati u krmnim smjesama koje sadrže dopušteni kokcidiostatik: robenidin.
                        
                     
                           4.
                        
                        
                           Za uporabu za ženke kunića za rasplod od parenja do kraja razdoblja odbijanja.
                        
                     
            
               29. svibnja 2019.
            
         
      (1)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives.